
  от  д-р ЛОРИС МАНУЕЛЯН 

   
ЗАМЕСТНИК-КМЕТ НА ОБЩИНА БУРГАС
Относно: Предоставяне на безвъзмездна финансова помощ в полза на физическо лице – Ахмед Ахмедов Ахмедов
УВАЖАЕМИ ОБЩИНСКИ СЪВЕТНИЦИ,
В Община Бургас е постъпило искане с Вх. № 94-01-15231/07.05.2013 г. от Ахмед Ахмедов Ахмедов с постоянен адрес гр. Бургас, кв. *****, ул. „******” № ** с настоящ адрес гр. Бургас, кв. *****, ул. „****” № ** за предоставяне на еднократна финансова помощ. 
Г-н Ахмедов е на 63 г. Безработен. Няма регистрация в Териториална дирекция „Бюро по труда” – Бургас. 

Семейството му е шестчленно. Живее на семейни начала с жена и нейните внуци на 18 г., 15 г., 14 г. и 12 г. На същите, баща им е загинал при нещастен случай, а майката живее с новото си семейство извън града. Грижата за тях са поели изцяло молителя и неговата съпруга.

Многочленното семество живее на посочения настоящ адрес.

В искането си, г-н Ахмедов споделя, че семейството му среща финансови затруднения, тъй като и двамата със съпрута му са безработни. 
Нямат право да получават социални помощи, както и детски надбавки по Закона за семейни помощи за деца и въпреки желанието им децата да посещават учебни занятия, същите заедно с молителя са принудени да събират цветни метали и да ги предават. 

Г-н Ахмедов не може да работи, тъй като има здравословен проблем – не вижда с дясното око. След извършен преглед на същия му е предложено да се извърши оперативно лечение, но г-н Ахмедов е с прекъснати здравно – осигурителни вноски. /Медицинско направление от д-р Джокова  в медицински център „Оксиком”/.
След извършена справка в Дирекция „Социално подпомагане“ – Бургас, се установи, че лицето Ахмед Ахмедов Ахмедов не е обект на социално подпомагане, съгласно действащата нормативна уредба.
Не притежава недвижима и/или движима собственост, която може да бъде източник на допълнитеблни доходи. 

Г-н Ахмедов декларира съгласие за обработка на личните му данни и предоставянето им на Общински съвет в качеството му на орган с обща компетентност на самоуправление в общината. (Декларация Приложение № 1).

С Декларация (Приложение № 2), молителя декларирара, че:

Няма регистрирана фирма по Търговски Закон и не е собственик на капитала на Търговско Дружество. 

Живее на посочения настоящ адрес на територията на Община Бургас.
Декларира, че не получава еднократни помощи от Дирекция “Социално подпомагане” – Бургас.

Не се е разпореждал възмездно с недвижимо или движимо имущество за срок от една година преди подаване на заявлението за отпускане на помощ.

Не е сключвал договор за прехвърляне на собственост срещу задължение за издръжка и гледане.
Предвид гореизложеното и на основание Правилник за реда за предоставяне на еднократни безвъздмездни финансови помощи в полза на физически лица, приет с Решение на Общинския съвет по т. 6, Протокол № 37/24.06.2014 г. и чл. 21, ал. 1, т. 23 ЗМСМА, предлагам Общински съвет Бургас да вземе следното:
Р Е Ш Е Н И Е:
Да се предостави на Ахмед Ахмедов Ахмедов, с постоянен адрес гр. Бургас, кв. ********, ул. „******” № **  с настоящ адрес гр. Бургас, кв. *****, ул. „****” № ** еднократно сума от 680 (шестотин и осемдесет) лева, за неотложни здравни и социални нужди.
Приложения: 
1. Копие на Искане за подпомагане с Вх. №  94-01-15231/07.05.2013 г.

2. Копие на Медицинско направление от д-р Джокова в Медицински център „Оксиком”.

3. Копие на Декларация Приложение № 1.
4. Копие на Декларация Приложение № 2.
Д-р  ЛОРИС МАНУЕЛЯН 

Заместник-кмет “Здравеопазване, социални дейности и спорт“

